เรื่องร้องเรียน (ถนน) วันที่ 2022-08-22 05:55:53 — แขวงตลาดยอด เขตพระนคร กรุงเทพมหานคร
ตามพรบ.รักษาความสะอาดฯพ.ศ 2535 มาตรา 17(2) นั้น ห้ามมิให้ผู้ใดจอดหรือขับขี่รถยนต์รถจักรยานยนต์หรือล้อเลื่อนบนทางเท้า เว้นแต่เป็นการจอดหรือขับขี่เพื่อเข้าไปในอาคารหรือมีประกาศของเจ้าพนักงานจราจรผ่อนผันให้จอดหรือขับขี่ได้ ส่วนมาตรา 56 เป็นบทกำหนดโทษ 
พิเคราะห์โดยตลอดแล้ว ตามข้อเท็จจริงที่รับฟังเป็นยุติได้นั้น มิใช่เป็นการจอดหรือขับขี่ยานพาหนะบนทางเท้าตามที่กฎหมายได้กำหนดไว้โดยชัดแจ้งแล้วแต่อย่างใด ข้อเท็จจริงที่ปรากฏเป็นคนละเรื่องหรือไม่ตรงกันกับข้อกฎหมายที่ทางเทศกิจยกขึ้นอ้าง กรณีจึงไม่อาจนำมาปรับเป็นความผิดและมีโทษตามที่ระบุนั้นได้
ด้วยความเคารพ..จึงใคร่ขอความกรุณา ขอความละเอียดชัดเจนความสมเหตุสมผลหรือความมีหลักเกณฑ์หลักการที่ชอบด้วยกฎหมายชอบด้วยความยุติธรรมหรือการตีความกฎหมายได้ตรงตามเจตนารมณ์หรือความมุ่งหมายอย่างแท้จริง อันจะได้เป็นบรรทัดฐานที่จะทำให้ประชาชนคนทั่วไปที่จะถูกบังคับใช้กฎหมายนั้นสามารถเข้าใจและยอมรับได้โดยทั่วกันครับผม